***Α’ ΑΡΣΑΚΕΙΟ – ΤΟΣΙΤΣΕΙΟ ΔΗΜΟΤΙΚΟ ΣΧΟΛΕΙΟ ΕΚΑΛΗΣ
ΕΚΔΗΛΩΣΕΙΣ-ΕΞΟΡΜΗΣΕΙΣ
Μ Α Ϊ Ο Σ 2 0 1 6***

**1) Τρίτη , 10 Μαΐου 2016- Στ’ τάξη:**

**Επίσκεψη στη Βουλή των Ελλήνων**

Την Τρίτη 10 Μαΐου 2016 οι μαθητές της Στ’ τάξης του Α’ Αρσακείου-Τοσιτσείου Δημοτικού
Σχολείου Εκάλης, μαζί με τους εκπαιδευτικούς συνοδούς τους, θα παρακολουθήσουν [εκπαιδευτικά βίντεο](http://foundation.parliament.gr/central.aspx?sId=110I442I1130I646I453492) σε ειδική αίθουσα, με θέμα την ιστορία του κτιρίου της Βουλής, τον τρόπο οργάνωσης και
λειτουργίας της, καθώς και την αξία της Βουλής και της Δημοκρατίας, θα ξεναγηθούν
στην έκθεση της αίθουσας Ελευθερίου Βενιζέλου και θα επισκεφθούν την αίθουσα της
Ολομέλειας της Βουλής. Αν η επίσκεψή τους συμπίπτει με τις ώρες λειτουργίας του
Κοινοβουλίου, οι μαθητές θα παρακολουθήσουν για λίγα λεπτά τη συνεδρίαση.

**2) Τετάρτη , 11 Μαΐου 2016- Ε’ τάξη:**

**Ίδρυμα Μείζονος Ελληνισμού: Εκπαιδευτικό πρόγραμμα: «Η Αγία Σοφία»**

Την Τετάρτη 11 Μαΐου 2016 οι μαθητές της Ε’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Ίδρυμα Μείζονος Ελληνισμού και θα παρακολουθήσουν στη θόλο το εκπαιδευτικό πρόγραμμα: «Η Αγία Σοφία».

Σκοπός του Ιδρύματος είναι η διάσωση και διάδοση της ιστορικής μνήμης και παράδοσης, η συνειδητοποίηση της οικουμενικής διάστασης του Ελληνισμού, καθώς και η προβολή της συμβολής του στην εξέλιξη του πολιτισμού. Οι στόχοι και οι σκοποί του ΙΜΕ υλοποιούνται μέσα από ένα πλήθος δραστηριοτήτων και προγραμμάτων, τα οποία έχουν χαρακτήρα καινοτόμο και πρωτοποριακό, καθώς αξιοποιούν τις τελευταίες τεχνολογικές εξελίξεις της πληροφορικής και οπτικοακουστικά μέσα για την παράθεση πληροφοριών και διαδραστικών εκθεμάτων κάθε είδους.

**3) Πέμπτη, 12 Μαΐου 2016- Β’1 τάξη:**

**Παρουσίαση διαθεματικού**

Την Πέμπτη 12 Μαΐου 2016 με αφορμή την ολοκλήρωση του διαθεματικού σχεδίου εργασίας με θέμα: «Ο ήλιος ο ηλιάτορας», οι μαθητές και οι μαθήτριες της Β’1 τάξης του Α’ Αρσακείου-Τοσιτσείου Δημοτικού Εκάλης, θα παρουσιάσουν στους γονείς τους τις εργασίες τους στην Αίθουσα Θεατρικής Αγωγής του Α’ Δημοτικού Εκάλης.

**4) Σάββατο, 14 Μαΐου 2016- Ε’ και Στ’ τάξεις:**

**4ος Πανελλήνιος Μαθητικός Διαγωνισμός Φυσικών Δημοτικού 2016 (β’ φάση)**

Το Σάββατο 14 Μαΐου 2016 οι πρωτεύσαντες μαθητές και μαθήτριες των Ε’ και Στ’ τάξεων του Α’ Αρσακείου-Τοσιτσείου Δημοτικού Εκάλης θα συμμετάσχουν στην β’ φάση του 4ου Πανελλήνιου Μαθητικού Διαγωνισμού Φυσικών Δημοτικού 2016 που διοργανώνει η Ένωση Ελλήνων Φυσικών υπό την αιγίδα του Υπουργείου Παιδείας, Έρευνας και Θρησκευμάτων.

**5) Τρίτη, 17 Μαΐου 2016- Β’2 τάξη:**

**Παρουσίαση διαθεματικού**

Την Τρίτη 17 Μαΐου 2016 με αφορμή την ολοκλήρωση του διαθεματικού σχεδίου εργασίας με θέμα: «Ο ήλιος ο ηλιάτορας», οι μαθητές και οι μαθήτριες της Β’2 τάξης του Α’ Αρσακείου-Τοσιτσείου Δημοτικού Εκάλης, θα παρουσιάσουν στους γονείς τους τις εργασίες τους στην Αίθουσα Θεατρικής Αγωγής του Α’ Δημοτικού Εκάλης.

**6) Πέμπτη , 19 Μαΐου 2016- Όλες οι τάξεις:**

**Εκδρομή στην Kinderland**

Κάθε χρόνο το Μάιο όλες οι τάξεις του Α΄ Αρσακείου-Τοσιτσείου Δημοτικού Σχολείου Εκάλης πραγματοποιούν την καθιερωμένη ψυχαγωγική τους εκδρομή στην κατασκήνωση Kinderland στον Κάλαμο. Εκεί θα ζήσουν μια μέρα στη φύση μαζί με τους δασκάλους και τους συμμαθητές τους απολαμβάνοντας τον καθαρό αέρα και το παιχνίδι.

**7) Δευτέρα, 23 Μαΐου 2016- Ε’1 τάξη:**

**Παρουσίαση διαθεματικού**

Τη Δευτέρα 23 Μαΐου, ώρα 11.30 π.μ. οι γονείς των παιδιών της Ε’1 τάξης του Α΄ Αρσακείου – Τοσιτσείου Σχολείου Εκάλης θα επισκεφθούν την αίθουσα διδασκαλίας. Θα παρουσιαστούν δράσεις και εργασίες που βασίζονται στο πνεύμα της ομαδοσυνεργατικής διδασκαλίας και αντλούν έμπνευση από το Διαθεματικό Σχέδιο Εργασίας με θέμα: «Εσύ φάρε καλέ μου φίλε, μίλησέ μου για σένα, μίλησέ μου για την ελπίδα».

**8) Τρίτη , 24 Μαΐου 2016- E’2 τάξη:**

**Παρουσίαση διαθεματικού**

Την Τρίτη 24 Μαΐου 2016 ώρα 10.00 π.μ., οι μαθητές της Ε’2 τάξης του Α’ Αρσακείου-Τοσιτσείου Δημοτικού Εκάλης, οι γονείς, οι δάσκαλοι και η Συμβουλευτική-Ψυχολογική Υπηρεσία του Σχολείου με την κ. Μ. Κούκνη θα συνπαρουσιάσουν μια διαφορετική γιορτή που επιμελήθηκε η κ. Κ. Ταταράκη. Πρόκειται για την καταληκτική διαδικασία της φετινής σχολικής διαδρομής που στηρίχτηκε στο Πρόγραμμα Συναισθηματικής Νοημοσύνης: «Σινέ-Συναίσθημα» και στο Διαθεματικό Πρόγραμμα «Εσύ φάρε, μοναχικέ και περήφανε φίλε, μίλα μου για σένα..μίλα μου για την ελπίδα!»

**9) Τρίτη , 24 Μαΐου 2016- Β’, Γ’, Δ’ τάξεις:**

**25ο Εσωτερικό Πρωτάθλημα Κολύμβησης**

Την Τρίτη 24 Μαΐου 2016, ώρα 9.30, στο Κολυμβητήριο των Αρσακείων-Τοσιτσείων Σχολείων Εκάλης, θα πραγματοποιηθούν οι αγώνες του 25ου Εσωτερικού Πρωταθλήματος Κολύμβησης μεταξύ των μαθητών και μαθητριών των Β’, Γ’, Δ’ τάξεων των Αρσακείων-Τοσιτσείων Δημοτικών Σχολείων Εκάλης.

**10) Τετάρτη , 25 Μαΐου 2016- Ε’ και Στ’ τάξεις:**

**25ο Εσωτερικό Πρωτάθλημα Κολύμβησης**

Την Τετάρτη 25 Μαΐου 2016, ώρα 9.30, στο Κολυμβητήριο των Αρσακείων-Τοσιτσείων Σχολείων Εκάλης θα πραγματοποιηθούν οι αγώνες του 25ου Εσωτερικού Πρωταθλήματος Κολύμβησης μεταξύ των μαθητών και μαθητριών των Ε’ και ΣΤ’ τάξεων των Αρσακείων-Τοσιτσείων Δημοτικών Σχολείων Εκάλης.

**11) Πέμπτη , 26 Μαΐου 2016- Γ’ τάξη**

**Ανοιχτό μάθημα Γαλλικών**

Την Πέμπτη 26 Μαΐου 2016 και ώρα 9.00 στην αίθουσα Νο 59 (A’ διάδρομος) και στο Εργαστήρι Φυσικών Επιστημών Νο 96 ( Β’ ορόφος), με αφορμή τη λήξη του σχολικού έτους οι μαθητές της
Γ’ τάξης του Α’ Αρσακείου-Τοσιτσείου Δημοτικού Εκάλης που διδάσκονται τη Γαλλική ως Β’ Ξένη Γλώσσα θα παρουσιάσουν στους γονείς τους δρώμενα και τραγούδια βασισμένα στη μέθοδο Zig Zag 1.

**12) Πέμπτη , 26 Μαΐου 2016- Γ’ τάξη:**

**Παρουσίαση διαθεματικού**

Την Πέμπτη 26 Μαΐου 2016, με αφορμή την ολοκλήρωση του Διαθεματικού Σχεδίου Εργασίας με θέμα: «Σαν χτυπήσει το κουδούνι…», η Γ’ Τάξη του Α’ Αρσακείου-Τοσιτσείου Δημοτικού Σχολείου Εκάλης θα παρουσιάσει στους γονείς της Γ’ τάξης, ώρα 10.00, στην αίθουσα Μουσικοκινιτικής Αγωγής και Μουσικής του Α’ Δημοτικού τις εργασίες των παιδιών. Στη συνέχεια, στον Στίβο του Σχολείου μας τα παιδιά θα παίξουν παραδοσιακά παιχνίδια με τη συνεργασία των γονέων τους.

**---------------------------**